b'\n_START_ARTICLE_\n\xc3\x98bro Hallen\n_START_PARAGRAPH_\n\xc3\x98bro-Hallen ogs\xc3\xa5 kendt som \xc3\x98sterbro Sv\xc3\xb8mmehal er en sv\xc3\xb8mmehal p\xc3\xa5 \xc3\x98sterbro i K\xc3\xb8benhavn og er Danmarks f\xc3\xb8rste offentlige sv\xc3\xb8mmehal. _NEWLINE_Sv\xc3\xb8mmehallen er bygget i neoklassicistisk stil og har en jernbetonkonstruktion med hv\xc3\xa6lvet loft og ovenlys. Den er tegnet i et samarbejde mellem arkitekterne Frederik Vilhelm Hvals\xc3\xb8e (1883\xe2\x80\x901958) og Arthur Karl Johann Wittmack (1878\xe2\x80\x901965). Hallen blev \xc3\xa5bnet i 1930 af kong Christian 10. og statsminister Thorvald Stauning._NEWLINE_Sv\xc3\xb8mmehallen var lukket 1997-2002 hvor den blev ombygget og renoveret. Efter ombygningen er den klassiske stil med stengulve og s\xc3\xb8jler bevaret, men omkl\xc3\xa6dningsrummene har f\xc3\xa5et et mere moderne pr\xc3\xa6g med interi\xc3\xb8r i \xc3\xa6delt m\xc3\xb8rkt tr\xc3\xa6.\n_START_SECTION_\nKunstv\xc3\xa6rk\n_START_PARAGRAPH_\nOver portalerne p\xc3\xa5 facaden sidder henholdvis en badende n\xc3\xb8gen kvinde og en mand hugget i sandsten af billedhuggeren Axel Poulsen.'